5. ΒΑΣΙΛΙΚΟΝ ΔΙΑΤΑΓΜΑ της 14 Ιουλ./2 Αυγ. 1947 Περί τρόπου, όρων και κανόνων αναλήψεως, διαχειρίσεως και διαθέσεως των κρατήσεων δια την ανέγερσιν και συντήρησιν σιταποθηκών των Γεωργικών Συνεταιρικών Οργανώσεων. Έχοντες υπ’ όψει τας διατάξεις του άρθρ. 18 του από 11ης Μαΐου 1946 Ν.Δ/τος «περί αγοράς των πλεονασμάτων της συγκομιδής σιτηρών κλπ.» ως συνεπληρώθη και ετροποποιήθη δια του υπ’ αριθ. 255/1947 Ν.Δ/τος, την υπ’ αριθ. 443/5.6.47 Πράξιν του Υπουργικού Συμβουλίου και μετά σύμφωνον υπ’ αριθ. 318/1947 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού απεφασίσαμεν και διατάσσομεν. Άρθρ.1.-1.Το ενεργητικόν του παρά τη Αγροτική Τραπέζη της Ελλάδος Ειδικού Λογαριασμού καταθέσεων υπό τον τίτλον «Κρατήσεις εκ συγκομιδής του 1946 χάριν των συνεταιρικών σιταποθηκών» αποτελείται κατά το άρθρ. 8 του από 11ης Μαΐου 1946 Ν.Δ/τος «περί αγοράς των πλεονασμάτων της συγκομιδής σιτηρών κλπ.» α) εκ των πραγματοποιηθεσών κατά την συγκέντρωσιν των πλεονασμάτων της συγκομιδής του 1946 κρατήσεων, β) εκ των  ενεργηθησομένων τοιούτων κατά την συγκέντρωσιν σιτηρών του έτους 1947, συμφώνως τη υπ’ αριθ. 443/5.6.1947 Πράξει του Υπουργικού Συμβουλίου, ή και των επομένων ετών, και γ) εκ των τόκων καταθέσεως παρά τη Τραπέζη των κρατήσεων τούτων. 2.Αι αναλήψεις εις βάρος των καταθέσεων του κατά το εδάφ. 1 Ειδικού Λ/σμού ενεργούνται αποκλειστικώς υπό της Κεντρικής Υπηρεσίας Διαχειρίσεως Εγχωρίων Προϊόντων (ΚΥΔΕΠ) κατά τας διατάξεις του παρόντος. Σκοποί και κανόνες αναλήψεωςεις βάρος του Ειδικού Λ/σμού κρατήσεωνΓενικαί Διατάξεις Άρθρ.10.-1.Το αποτέλεσμα παντός διαγωνισμού ανακοινούται προς τον Υπουργόν της Γεωργίας υπό της ΚΥΔΕΠ, ήτις, εφ’ όσον τούτο είναι σύμφωνον προς τας διατάξεις του παρόντος Β.Δ/τος, προβαίνει εις κύρωσιν αυτού ανάδειξιν του μειοδότου, υπογραφήν της συμβάσεως και ανάληψιν των σχετικών υποχρεώσεων. 2.Βάσει του ανακοινωθέντος εις αυτόν αποτελέσματος του διαγωνισμού, ο Υπουργός της Γεωργίας εκδίδει την κατά το άρθρ. 3 του παρόντος εντολήν του προς την Τράπεζαν περί αποδεσμεύσεως των αντιστοίχων εις την δαπάνην καταθέσεων. 3.Εν περιπτώσει καθ’ ην η προσφορά του μειοδότου υπερέβη το προεγκριθέν κατά το πρόγραμμα ανώτατον όριον της δαπάνης, ο Υπουργός της Γεωργίας αποφαίνεται αιτήσει της ΚΥΔΕΠ και μετά γνώμην αυτής περί κυρώσεως, επαναλήψεως ή ματαιώσεως του διαγωνισμού. Άρθρ.11.-1.Εν περιπτώσει εξαντλήσεως του εγκεκριμένου ποσού δαπάνης χωρίς το έργον να αποπερατωθή, ή εάν απαιτήται υπέρβασις της εγκεκριμένης δαπάνης δια την απόκτησιν του εγκριθέντος προγράμματος ή γηπέδου είτε λόγω υπερτιμήσεως των υλικών, ή των ημερομισθίων, ή του προγράμματος, είτε δι’ άλλην τινά απρόβλεπτον αιτίαν, ο Υπουργός της Γεωργίας δύναται να εγκρίνη την συμπληρωματικήν δαπάνην της αποπερατώσεως ή αποκτήσεως μετ’ έρευναν περί του δεδικαιολογημένου της υπερβάσεως. Αδικαιολόγητος υπέρβασις βαρύνει την ΚΥΔΕΠ και υποχρεοί εις αποπεράτωσιν ή απόκτησιν ιδία αυτής δαπάνη. 2.Η κατά το προηγούμενον εδάφιον συμπληρωματική δαπάνη υπόκειται αναλόγως εις πάσας τας σχετικάς διατάξεις του παρόντος Β.Δ/τος. Άρθρ.12.-1.Ο Υπουργός της Γεωργίας δικαιούται ίνα παρακολουθή και εποπτεύη επί της διαχειρίσεως του Ειδ. Λογαριασμού Κρατήσεων, υποχρεουμένης της ΚΥΔΕΠ και της Αγροτικής Τραπέζης, ίνα παρέχωσι παν αιτούμενον υπό τούτου στοιχείον και επεξηγήσεις. Δικαιούται επίσης, ίνα αναστέλλη την πρόοδον έργου ή απόκτησίν τινα, τελουμένην παρά τους όρους της εγκρίσεως αυτού και τας διατάξεις του παρόντος Β.Δ/τος. 2.Μετά την περάτωσιν του έργου ή απόκτησιν του γηπέδου ή πραγματοποίησιν της προμηθείας η ΚΥΔΕΠ υποβάλλει εις τον Υπουργόν της Γεωργίας συνοπτικόν απολογισμόν και παραδίδει κατόπιν ειδικής εντολής αυτού την χρήσιν εις την Γεωργ. Συν/κήν Οργάνωσιν εις ην ανήκει. 3.Η ΚΥΔΕΠ υποχρεούται επίσης ίνα εντός του Ιανουαρίου εκάστου έτους υποβάλλη προς τον Υπουργόν της Γεωργίας και τας Γεωργικάς Συν/κάς Οργανώσεις των σιτοπαραγωγικών περιφερειών γενικόν απολογισμόν των κατά το παρελθόν συντελεσθέντων υπ’ αυτής έργων και περί της διαχειρίσεως των αναλήψεων εκ του Ειδικού Λ/σμού Κρατήσεων. Άρθρ.13.-Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-Η ΚΥΔΕΠ καλύπτει δια των καταθέσεων του Ειδικού Λ/σμού κρατήσεων τας εξής περιοριστικώς καθοριζομένας δαπάνας. α)Το τίμημα και τα σχετικά έξοδα δια την αγοράν των γηπέδων των σιταποθηκών ή εν γένει το εφ’ άπαξ καταβαλλόμενον αντάλλαγμα της κτήσεως αυτών. β)Τας δαπάνας ανεγέρσεως, βελτιώσεως και συμπληρώσεως των κτιρίων, καθώς και τας δαπάνας επισκευής τούτων συμφώνως προς το εδάφ. 1 του άρθρ. 5 του παρόντος. γ)Τας δαπάνας του τεχνικού εξοπλισμού των αποθηκών, καθώς και της εκτελέσεως των αναγκαίων έργων προσβάσεως προς την αποθήκην, αποβαθρών και παρακαμπτηρίων σιδηροδρομικών γραμμών δια τας ανεγειρομένας εν τη περιοχή Σιδ/κών Σταθμών και δ)Τας γενικάς δαπάνας, ήτοι αρχιτεκτονικάς ή άλλας περί των αποθηκών γεωργικών προϊόντων γενικάς ή ειδικάς μελέτας, δαπάνας τελέσεως των διαγωνισμών προμηθειών, κατασκευών κλπ. δαπάνας αποδοχών, κινήσεως και αποζημιώσεως του αναγκαίου τεχνικού τακτικού ή εκτάκτου πάσης κατηγορίας προσωπικού δια την εκτέλεσιν των περί των αποθηκών διατάξεων του Ν.Δ. υπ’ αριθ. 255/1947. Μετά των δαπανών τούτων περιλαμβάνονται αι αποδοχαί και τα έξοδα κινήσεως και αποζημιώσεως από της 1ης Ιουλ. 1946 και εφεξής των προσληφθέντων υπό της ΚΥΔΕΠ δια μετατάξεως εκ της ΚΕΠΕΣ τεχνικών υπαλλήλων και ειδικώτερον από της ημέρας της ενάρξεως υφ’ εκάστου τούτων παροχής των υπηρεσιών και ε)Τας εν τω εδαφ. γ΄ του παρόντος, δαπάνας. Άρθρ.3.-1.Πάσα ανάληψις εις βάρος του Ειδικού Λ/σμού κρατήσεων στηρίζεται επί της κατά τας διατάξεις του παρόντος Β.Δ/τος σχετικής εντολής του Υπουργού Γεωργίας κοινοποιουμένης εις την Αγροτικήν  Τράπεζαν δια την αποδέσμευσιν των αντιστοίχων χρηματικών ποσών εκ των καταθέσεων του Ειδικού Λ/σμού κρατήσεων. Η εντολή δύναται να παρέχεται βάσει    των        υφισταμένων       διαθεσίμων Σελ.787 148-109 Προστασία σιτοπαραγωγής 16.Λ.α.5 του Λ/σμού καταθέσεων είτε δι’ αναλήψεις περιοδικάς, εντός του εγκεκριμένου ανωτάτου ορίου δαπάνης και εντός ωρισμένης χρονικής περιόδου, είτε δι’ αναλήψεως μέχρι του εγκεκριμένου ανωτάτου ορίου πραγματοποιουμένας κατά τας ανάγκας της προόδου των έργων άνευ χρονικού περιορισμού. 2.Δια την χορήγησιν της κατά τα ανωτέρω εντολής του Υπουργού της Γεωργίας περί αναλήψεως εκ του Ειδικού Λ/σμού κρατήσεων και δαπάνης εις βάρος αυτού προαπαιτείται η εκπλήρωσις διατάξεων του παρόντος Β.Δ/τος περί εγκρίσεως των προγραμμάτων και περί τελέσεως διαγωνισμών κλπ. και τελικώς η εις αυτόν ανακοίνωσις του αποτελέσματος του κυρωθέντος λογαριασμού, οσάκις απαιτείται τοιούτος. Διατυπώσεις εγκρίσεως Υπουργού Γεωργίας Άρθρ.4.-1.Η ΚΥΔΕΠ υποχρεούται ίνα υποβάλη εις το Υπουργείον Γεωργίας δια μεν το ημερολογιακόν έτος 1947 εντός δύο μηνών από της δημοσιεύσεως διατάξεων του παρόντος, δια δε τα επόμενα μέχρι της 31ης Ιανουαρίου εκάστου έτους, αφ’ ενός πρόγραμμα των δι’ έκαστον έτος προβλεπομένων υπ’ αυτής γενικών δαπανών και αφ’ ετέρου πρόγραμμα επισκευών, συμπληρώσεων και ανεγέρσεων σιταποθηκών, διαλαμβάνον τα εν άρθρ. 6 και 7 του παρόντος Β.Δ/τος επεξηγηματικά και δικαιολογητικά στοιχεία, πίνακας και προτάσεις αυτής. 2.Ο Υπουργός της Γεωργίας βάσει τούτων, α)Εάν πρόκειται περί γενικών δαπανών, εκδίδει την κατά το προηγούμενον άρθρον εντολήν δια την αποδέσμευσιν των εγκριθέντων υπ’ αυτού αντιστοίχων ποσών εκ των καταθέσεων του Ειδικού Λ/σμού Κρατήσεων. β)Εάν πρόκειται περί προγράμματος κατασκευών ή έργων εν γένει ή προγράμματος προμηθείας τινός παρέχει την προς τούτο έγκρισίν του κατά τα άρθρ. 6, 7 κλπ. ίνα, βάσει ταύτης προχωρήση η ΚΥΔΕΠ εις την τέλεσιν των διαγωνισμών ή άνευ αυτών εις τας περαιτέρω ενεργείας, οσάκις δεν απαιτείται τοιούτος. 3.Ο Υπουργός της Γεωργίας εκδίδων τας κατά τ’ ανωτέρω εγκρίσεις του, εφ’ όσον πρόκειται περί προμηθείας ή αγοράς εν γένει ή κατασκευής πραγματοποιουμένων κατά τας διατάξεις του παρόντος Β.Δ/τος άνευ διαγωνισμού, εκδίδει επίσης την σχετικήν προς την Αγροτικήν Τράπεζαν εντολήν αποδευσμεύσεως των αντιστοίχων καταθέσεων. Σελ. 788 148-110 4.Αι εγκρίσεις και εντολαί αποδεσμεύσεως του Υπουργού της Γεωργίας βασίζονται επί της ερεύνης της νομιμότητος και σκοπιμότητος της δαπάνης, καθώς και επί της εκτιμήσεως των οικονομικών στοιχείων των προτάσεων της ΚΥΔΕΠ και της επαρκείας των καταθέσεων του Ειδικού Λ/σμού. Άρθρ.5.-1.Ο Υπουργός της Γεωργίας δύναται δια της εγκρίσεως του κατά το άρθρ. 4 προγράμματος ίνα εγκρίνη ή απορρίπτη εν όλω ή εν μέρει τας προτάσεις της ΚΥΔΕΠ δια την σειράν προτιμήσεως και την τοποθεσίαν των προς εκτέλεσιν έργων και κατασκευών ή των γηπέδων, λαμβάνων υπ’ όψιν και συγκρίνων τας πραγματικάς ανάγκας των παραγωγών των διαφόρων γεωργικών περιφερειών ή άλλους σημαντικούς λόγους επιβάλλοντας την μεταβολήν του προγράμματος ή την κατανομήν των διαθεσίμων του Ειδικού Λ/σμού Κρατήσεων δια την ανάληψιν δαπανών χάριν των εν τω προγράμματι ή άλλων Γεωργικών περιφερειών και ανεξαρτήτως του αντιστοιχούντος ποσού κρατήσεων εις εκάστην τούτων. Εν πάση περιπτώσει αι κατά το παρόν Β.Δ/γμα αποθήκαι ανεγείρονται μόνον εντός των κυρίως σιτοπαραγωγικών περιφερειών. 2.Ο Υπουργός της Γεωργίας δύναται κατά τας ενδεικνυομένας κατά την κρίσιν αυτού περιπτώσεις. α)Ίνα επιφυλαχθή, εν όλω ή εν μέρει της εγκρίσεως προγράμματος κατασκευών ή προμηθειών κλπ. και ζητήση την σύνταξιν και υποβολήν εις αυτόν οριστικής τεχνικής μελέτης δια τα προς εκτέλεσιν έργα ή προμηθείας. β)Ίνα ζητή πλην άλλων διασαφήσεων και δικαιολογητικών του υποβληθέντος προγράμματος ιδίως, την υποβολήν της μελέτης των οικονομικών και λοιπών συνθηκών εφ’ ων εβασίσθη το προς έγκρισιν πρόγραμμα, και γ)Ίνα συνιστά τεχνικάς ή άλλας επιτροπάς εξ υπαλλήλων ή ειδημόνων δια την μελέτην και υποβολήν εις αυτόν γνωματεύσεως περί σοβαρωτέρου ή ιδιάζοντός τινος ζητήματος. Η δαπάνη δια την αποζημίωσιν των μελών των Επιτροπών τούτων και εν γένει δια την κατάρτισιν των μελετών καθοριζομένη εκάστοτε δι’ αποφάσεως του αυτού Υπουργού βαρύνει τον Ειδικόν Λ/σμόν κρατήσεων υπέρ σιταποθηκών και καταβάλλεται δια της ΚΥΔΕΠ βάσει ειδικής εντολής αυτού. Ειδικαί διατάξεις αναλήψεως καταθέσεων δια την επισκευήν και συντήρησιν των σιταποθηκών ως και δια τας γενικάς δαπάνας και προμηθείας. 16.Λ.α.5 Προστασία σιτοπαραγωγής Άρθρ.6.-1.Η ΚΥΔΕΠ και αι Γεωργικαί Συν/και Οργανώσεις μεριμνώσιν, ίνα καθ’ έκαστον έτος προ της ενάρξεως του αλωνισμού έχωσι περατωθή αι αναγκαίαι επισκευαί των σιταποθηκών και ώσιν έτοιμοι καθ’ όλα δια την έγκαιρον χρησιμοποίησιν. Παρακολουθούσι την γινομένην χρήσιν των αποθηκών και επιμελούνται συνεχώς της καλής συντηρήσεως και της εγκαίρου εκτελέσεως μικροεπισκευών προς πρόληψιν μεγαλυτέρων βλαβών ή επέκτασιν των γενομένων. 2.Δια την έκδοσιν της κατά το άρθρ. 3 του παρόντος εγκρίσεως του Υπουργού της Γεωργίας δια το πρόγραμμα επισκευών, γενικών δαπανών και προμηθειών η ΚΥΔΕΠ υποβάλλει προς αυτόν εντός των προθεσμιών του άρθρ. 4 τα εξής: α)Πρόγραμμα των προβλεπομένων δια το έτος επισκευών ή έργων συντηρήσεως των αποθηκών, απαρτιζόμενον εκ πίνακος εμφαίνοντος κατά σειράν προτιμήσεως και αναλυτικώς τας απαιτουμένας δι’ εκάστην αποθήκην επισκευάς ή έργα συντηρήσεως, μετά των σχετικών αιτιολογικών στοιχείων και επεξηγήσεων καθώς και τεχνικήν προμελέτην δι’ έκαστον έργον μετά συνοπτικού προϋπολογισμού του κατά προσέγγισιν προβλεπομένου ανωτάτου ορίου δαπάνης. β)Πίνακα των προβλεπομένων ετησίων γενικών δαπανών, αναλυτικόν κατά κατηγορίας δαπανών μετά των σχετικών επεξηγηματικών στοιχείων και αιτιολογήσεως και γ)Πρόγραμμα των προβλεπομένων προμηθειών δια τεχνικόν εξοπλισμόν κλπ., μετά των σχετικών οικονομικών και τεχνικών στοιχείων. Προκειμένου περί εκτάκτου ανάγκης επισκευής ή περί ταύτης πρότασις της ΚΥΔΕΠ δεν περιορίζεται εκ της προθεσμίας του άρθρ. 4 του παρόντος δυναμένη να υποβληθή οποτεδήποτε. 3.Ο Υπουργός της Γεωργίας δύναται να εγκρίνη ή απορρίπτη τα εν ταις παρ. α΄ και β΄ προγράμματα, αλλά και να τροποποιή το εν τη παρ. γ΄ τοιούτον. Ειδικαί διατάξεις δια την κτήσιν γηπέδων  συμπλήρωσιν και ανέγερσιν σιταποθηκών Άρθρ.7.-1.Η ΚΥΔΕΠ εν συνεργασία μετά των Γεωργικών Συνεταιρικών Οργανώσεων μελετά και καταρτίζει εντός του περιθωρίου των διαθεσίμων του Ειδικού Λ/σμού Κρατήσεων και των προβλεπομένων νέων πόρων αυτού εκ των κρατήσεων της περιόδου, πρόγραμμα των κατά το έτος τούτο προβλεπομένων κτήσεων γηπέδων ή συμπληρώσεως ανεγηγερμένων σιταποθηκών ως και ανεγέρσεως νέων εις βάρος των κρατήσεων του Ειδικού Λ/σμού. 2.Η ΚΥΔΕΠ υποβάλλει προς τον Υπουργόν της Γεωργίας εντός των προθεσμιών του άρθρ. 4 του παρόντος Β.Δ/τος τα εξής: Α)Μελέτην και πίνακα περί των γηπέδων, συμπληρώσεων και ανεγέρσεων, περιλαμβάνοντα και ιδιαιτέρως δι’ εκάστην κατηγορίαν των δαπανών τούτων τας προβλεπομένας κατά σειράν προτιμήσεως, α)αποκτήσεις γηπέδων ή εκτελέσεις κατασκευών, β)τους τόπους και τας κατά προσέγγισιν, ή κατ’ ακρίβειαν θέσεις και έκτασιν των γηπέδων ως και τον πιθανόν ή ενδεικνυόμενον τρόπον αποκτήσεως αυτών, γ)το είδος ή περιγραφήν και προμελέτην μετά σχεδίων της συμπληρώσεως, δ)την χωρητικότητα, τόπον προμελέτην και προσχέδιον της ανεγερθησομένης σιταποθήκης και ε)συνοπτικόν προϋπολογισμόν της προβλεπομένης δαπάνης ιδιαιτέρως δι’ έκαστον των προτεινομένων σκοπών. Β)Επεξηγηματικά και αιτιολογικά συνοπτικά στοιχεία τεχνικά και οικονομικά δια την ορθήν εκτίμησιν των προτάσεων της ΚΥΔΕΠ και έκδοσιν της προσηκούσης αποφάσεως του Υπουργού της Γεωργίας, δυναμένου και να τροποποιή μεν το υποβληθέν πρόγραμμα, ως προς τους τόπους ανεγέρσεως αποθηκών, χωρητικότητα κλπ. να εγκρίνη δε ή να απορρίπτη κατά το εδάφ. 1 του άρθρ. 5 τας εν τω προγράμματι προτάσεις της ΚΥΔΕΠ ως προς την σειράν προτιμήσεως και τοποθεσίαν των αποθηκών. Γενικαί διατάξεις διαθέσεως  και δαπάνης αναλήψεων Άρθρ.8.-Αι δαπάναι των αναλαμβανομένων καταθέσεων του Ειδικού Λ/σμού Κρατήσεων υπόκεινται εις τους εξής κανόνας: 1.Παν ποσόν αναλαμβανόμενον εις χρέωσιν του Ειδικού Λ/σμού Κρατήσεων, δαπανάται υπό της ΚΥΔΕΠ αποκλειστικώς δια τον σκοπόν δι’ ον κατά τας διατάξεις του παρόντος Β.Δ/τος και την σχετικήν έγκρισιν και εντολήν του Υπουργείου Γεωργίας προωρίσθη. Απαγορεύεται α)η ενέργεια δαπάνης δια τινα σκοπόν εκ ποσού αναληφθέντος δι’ έτερον, β)η χάριν καταστρατηγήσεως των νομίμων διατάξεων κατάτμησις της απαιτουμένης δια τινα σκοπόν δαπάνης και γ)η άνευ ειδικής εγκρίσεως του Υπουργού της Γεωργίας υπέρβασις του εγκεκριμένου ποσού δαπάνης. Παράβασις των διατάξεων του παρόντος υποχρεοί την ΚΥΔΕΠ πλην άλλων νομίμων συνεπειών εις άμεσον ανακατάθεσιν μετά των νομίμων τόκων των παρανόμως αναληφθέντων και διατεθέντων. 2.Η αγορά ή μίσθωσις και εν γένει η κτήσις των γηπέδων και των απαιτουμένων δια τον τεχνικόν εξοπλισμόν, ως επίσης αι ανεγέρσεις των κτιρίων και τα έργα προσβάσεων ή άλλα εξυπηρετικά των σιταποθηκών εκτελούνται υπό της ΚΥΔΕΠ ως νομίμου εκπροσώπου και διαχειριστού της Γεωργ. Συν/κής Οργανώσεως εις ην ανήκει η σιταποθήκη. Σελ. 789 148-111 Προστασία σιτοπαραγωγής 16.Λ.α.5 3.Αι δαπάναι επισκευών, βελτιώσεων, συμπληρώσεων και ανεγέρσεων, αι δαπάναι τεχνικού εξοπλισμού, ως και τεχνικών έργων εξυπηρετικών των αποθηκών (προσβάσεων, παρακαμπτηρίων γραμμών κλπ.) εκτελούνται εφ’ όσον μεν δεν υπερβαίνουσι δι’ έκαστον σκοπόν το ποσόν των είκοσι εκατομμυρίων δραχμών κατά την κρίσιν της ΚΥΔΕΠ δι’ αυτεπιστασίας ή δι’ εργολαβίας, εάν δε υπερβαίνουσι το ποσόν τούτο υποχρεωτικώς δι’ εργολαβίας και δημοσίου μειοδοτικού διαγωνισμού. 4.Άνευ δημοσίου διαγωνισμού επιτρέπεται εις την ΚΥΔΕΠ, ίνα εκτελή δαπάνας. α)Δια σύνταξιν αρχιτεκτονικής ή τεχνικής μελέτης, εάν ανετέθη αυτή εις ειδικό επιστήμονα και ουχί εις τινα των υπηρετούντων παρά τη ΚΥΔΕΠ. β)Δι’ αγοράν, μίσθωσιν και εν γένει απόκτησιν ωρισμένου τινός γηπέδου σιταποθήκης παρέχοντος ιδιάζοντα πλεονεκτήματα, ούτως ώστε να προτιμάται η απόκτησις αυτού, παραλειπομένου του διαγωνισμού κατόπιν ειδικής εγκρίσεως του Υπουργού της Γεωργίας και γ)Κατόπιν ειδικής εγκρίσεως του Υπουργού της Γεωργίας, δι’ αγοράν και εν γένει απόκτησιν πράγματός τινος χάριν του τεχνικού εξοπλισμού, ή υλικών οικοδομήσεως εάν τα έργα εκτελώνται δι’ αυτεπιστασίας και οσάκις τα πράγματα και υλικά ταύτα, είτε λόγω της σπάνεως αυτών, είτε λόγω του μονοπωλιακού χαρακτήρος της πωλήσεως αυτών, είτε λόγω της επιτοπίου εν τη τοποθεσία των έργων εξευρέσεώς των (λατομεία λίθων, κάμινοι ασβέστου κλπ.) είναι αδύνατον ή ασύμφορον, να αποκτηθώσι δια μειοδοτικού διαγωνισμού. Άρθρ.9.-1.Οι δημόσιοι μειοδοτικοί διαγωνισμοί βασίζονται απαραιτήτως επί της σχετικής εγκρίσεως του προγράμματος υπό του Υπουργού της Γεωργίας και των επομένων. α)Λεπτομερούς διακηρύξεως των όρων διεξαγωγής εγκρίσεως και κατακυρώσεως των διαγωνισμών και συνάψεως των σχετικών εργολαβικών συμβάσεων ή συμβάσεων προμηθείας. β)Συγγραφής υποχρεώσεων περιλαμβανούσης τους γενικούς όρους εκτελέσεως των έργων μέχρι της οριστικής παραλαβής και Σελ. 790 148-112 γ)Οριστικής τεχνικής μελέτης δι’ έκαστον των προς εκτέλεσιν έργων κλπ., περιλαμβανούσης τα απαιτούμενα σχέδια, στατικούς υπολογισμούς, ανάλυσιν τιμών, τιμολόγιον, προϋπολογισμόν και ειδικήν συγγραφήν υποχρεώσεων, ποιότητα υλικών και τρόπον εκτελέσεως έργων. 2.α)Έργον ή προμήθεια είδους τινός και υλικού α)μέχρι συνολικού ποσού δραχμών ενός εκατομμυρίου δύναται να εκτελήται άνευ διαγωνισμού. β)Μέχρι συνολικού ποσού πέντε εκατομμυρίων δραχμών εκτελείται κατόπιν προχείρου διαγωνισμού και γ)Δια συνολικόν ποσόν δαπάνης υπέρ τα πέντε εκατομμύρια δραχμών ενεργείται κατόπιν μυστικού δι’ εγγράφων προσφορών διαγωνισμού, εάν δε πρόκειται περί έργων και κατασκευών ο μυστικός ούτος διαγωνισμός βασίζεται επί προσφορών είτε δι’ εκπτώσεως εις ακεραίας μονάδας επί τοις εκατόν επί της προϋπολογισθείσης αξίας του έργου, είτε κατά την κρίσιν της ΚΥΔΕΠ δια συμπληρώσεως και αναλύσεως τιμών υπό των διαγωνιζομένων. 3.α)Οι διαγωνισμοί τελούνται εις τους κατά την κρίσιν της ΚΥΔΕΠ ενδεικνυομένους τόπους, αλλ’ εφ’ όσον πρόκειται περί διαγωνισμού δι’ εκτέλεσιν έργου προϋπολογιζομένης δαπάνης συμφώνως τη περί ταύτης εγκρίσει του Υπουργού της Γεωργίας υπέρ τα πεντήκοντα εκατομμύρια δραχμών απαιτείται η τέλεσις του διαγωνισμού δια το αυτό έργον κατά την αυτήν ημέραν εν Αθήναις και συγχρόνως εν Θεσ/νίκη δια τα εν Μακεδονία εκτελεσθησόμενα έργα, εν Βόλω δια τα εν Θεσσαλία - Φθιώτιδι και εν Κομοτινή δια τα εν Θράκη. β)Οι μυστικοί δι’ εγγράφων προσφορών διαγωνισμοί ποσού προϋπολογιζομένης δαπάνης υπέρ τα πεντήκοντα εκατομμύρια δραχμών τελούνται ενώπιον τριμελών Επιτροπών απαρτιζομένων εξ ενός δημοσίου ανωτέρου υπαλλήλου οριζομένου υπό του Υπουργού της Γεωργίας ως Προέδρου της Επιτροπής, ενός εκπροσώπου της ΚΥΔΕΠ, οριζομένου υπό ταύτης εκ του προσωπικού αυτής, κατά προτίμησιν τεχνικού υπαλλήλου και ενός εκπροσώπου της Αγροτικής Τραπέζης οριζομένου υπ’ αυτής εκ των παρ’ αυτού υπηρετούντων. Τα μέλη των Επιτροπών τούτων ορίζονται μεθ’ ενός αναπληρωματικού δι’ έκαστον διαγωνισμόν δυνάμενα να αντικαθίστανται υπό των διοριζόντων αυτά, εκλέγονται δε κατά προτίμησιν εκ των εν τω τόπω της τελέσεως του διαγωνισμού υπηρετούντων. 16.Λ.α.5 Προστασία σιτοπαραγωγής Παρ’ εκάστη Επιτροπή ορίζεται προσέτι υπό της ΚΥΔΕΠ εις των υπαλλήλων αυτής ως γραμματεύς αυτής, λαμβανομένου εν περιπτώσει ελλείψεως τοιούτων εν τη έδρα της Επιτροπής εκ της εν αυτή Γεωργ. Συν/κής Οργανώσεως ή εκ της εν αυτή υπηρεσίας της Αγροτικής Τραπέζης. γ)Οιοσδήποτε διαγωνισμός δια ποσόν προϋπολογισθείσης δαπάνης ολιγωτέρας των πεντήκοντα εκατομμυρίων δραχμών ενεργείται δι’ επιτροπής καταρτιζομένης κατά την κρίσιν της ΚΥΔΕΠ.

[Source: greek_legal_code_raptarchis | Tokens: 17323]